CELEX: 32021R2169
Language: sk
Date: 2021-12-02 00:00:00
Title: Vykonávacie nariadenie Komisie (EÚ) 2021/2169 z 2. decembra 2021, ktorým sa otvára colná kvóta na rok 2022 na dovoz určitého tovaru s pôvodom v Nórsku do Únie, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014

8.12.2021   
               
               
                  SK
               
               
                  Úradný vestník Európskej únie
               
               
                  L 438/43
               
            
         VYKONÁVACIE NARIADENIE KOMISIE (EÚ) 2021/2169
         z 2. decembra 2021,
         ktorým sa otvára colná kvóta na rok 2022 na dovoz určitého tovaru s pôvodom v Nórsku do Únie, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov a ktorým sa zrušujú nariadenia Rady (ES) č. 1216/2009 a (ES) č. 614/2009 (1), a najmä na jeho článok 16 ods. 1 písm. a),
         so zreteľom na rozhodnutie Rady 2004/859/ES z 25. októbra 2004 týkajúce sa uzavretia Dohody vo forme výmeny listov medzi Európskym spoločenstvom a Nórskym kráľovstvom, o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (2), a najmä na jeho článok 3,
         keďže:
         
                     (1)
                  
                  
                     Protokol 2 k Dohode medzi Európskym hospodárskym spoločenstvom a Nórskym kráľovstvom zo 14. mája 1973 (3) (ďalej len „bilaterálna Dohoda o voľnom obchode medzi Európskym hospodárskym spoločenstvom a Nórskym kráľovstvom“) a protokol 3 k Dohode o Európskom hospodárskom priestore (ďalej len „Dohoda o EHP“) (4) zmenený rozhodnutím Spoločného výboru EHP č. 140/2001 z 23. novembra 2001, ktorým sa menia a dopĺňajú protokoly 2 a 3 k Dohode o EHP týkajúcej sa spracovaných a iných poľnohospodárskych výrobkov (5), určujú obchodné dojednania pre určité poľnohospodárske a spracované poľnohospodárske výrobky medzi Úniou a Nórskym kráľovstvom.
                  
               
                     (2)
                  
                  
                     Protokol 3 k Dohode o EHP stanovuje nulovú sadzbu cla na vody obsahujúce pridaný cukor alebo ostatné sladidlá alebo ochucujúce látky zatriedené pod číselný znak KN 2202 10 00 a na ostatné nealkoholické nápoje neobsahujúce výrobky položiek 0401 až 0404 alebo tuk získaný z výrobkov položiek 0401 až 0404 zatriedené pod číselný znak KN 2202 90 10.
                  
               
                     (3)
                  
                  
                     Od 1. januára 2017 je číselný znak KN 2202 90 nahradený číselnými znakmi KN 2202 91 00 a 2202 99. Toto nariadenie by sa preto malo vzťahovať na výrobky s číselnými znakmi 2202 10 00, ex 2202 91 00 a ex 2202 99.
                  
               
                     (4)
                  
                  
                     Dohodou vo forme výmeny listov medzi Európskym spoločenstvom a Nórskym kráľovstvom, o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (6) (ďalej len „dohoda vo forme výmeny listov“) sa dočasne pozastavuje bezcolný režim uplatňovaný podľa protokolu 2 na tovar zatriedený pod číselné znaky KN 2202 10 00 (vody, vrátane minerálnych vôd a sýtených vôd, obsahujúce pridaný cukor alebo ostatné sladidlá alebo ochucujúce látky) a ex 2202 90 10 (ostatné nealkoholické nápoje obsahujúce cukor) nahradené číselnými znakmi KN 2202 10 00, ex 2202 91 00 a ex 2202 99. V súlade s dohodou vo forme výmeny listov sa bezcolný dovoz uvedeného tovaru s pôvodom v Nórsku má povoliť len v medziach bezcolnej kvóty. Clo sa má platiť za dovoz presahujúci uvedenú bezcolnú kvótu.
                  
               
                     (5)
                  
                  
                     V dohode vo forme výmeny listov sa ďalej stanovuje, že ak colná kvóta nebola vyčerpaná do 31. októbra daného roka, príslušným výrobkom sa od 1. januára do 31. decembra nasledujúceho roka udelí neobmedzený bezcolný prístup do Únie.
                  
               
                     (6)
                  
                  
                     Ročná kvóta na rok 2020 pre predmetné výrobky, otvorená vykonávacím nariadením Komisie (EÚ) 2019/2154 (7), nebola k 31. októbru 2020 vyčerpaná. Vykonávacím nariadením Komisie (EÚ) 2020/2122 (8) sa preto stanovilo, že clo stanovené v dohode vo forme výmeny listov sa neuplatňuje na dovoz do Únie od 1. januára do 31. decembra 2021, čím sa dotknutému tovaru udeľuje neobmedzený bezcolný prístup do Únie.
                  
               
                     (7)
                  
                  
                     V dohode vo forme výmeny listov sa vyžaduje opätovné otvorenie bezcolnej kvóty pre tieto vody a nápoje na rok 2022. Posledná ročná kvóta na rok 2020 pre uvedené výrobky bola otvorená vykonávacím nariadením (EÚ) 2019/2154. Keďže v roku 2021 nebola otvorená žiadna ročná kvóta, je vhodné stanoviť objem kvóty na rok 2022 na rovnakej úrovni ako kvótu na rok 2020.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Výboru pre horizontálne otázky týkajúce sa obchodu so spracovanými poľnohospodárskymi výrobkami, ktoré nie sú uvedené v prílohe I,
                  
               PRIJALA TOTO NARIADENIE:
         
            Článok 1
            
               1.   Bezcolná kvóta uvedená v prílohe sa otvára v období od 1. januára do 31. decembra 2022 na tovar s pôvodom v Nórsku, ktorý je vymenovaný v uvedenej prílohe, za podmienok v nej vymedzených.
            
            
               2.   Pravidlá pôvodu stanovené v protokole 3 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom sa uplatňujú na tovar uvedený v prílohe k tomuto nariadeniu.
            
            
               3.   Na množstvá dovážané nad objem kvóty stanovený v prílohe sa uplatňuje preferenčné clo 0,047 EUR/liter.
            
         
         
            Článok 2
            Bezcolnú kvótu uvedenú v článku 1 ods. 1 spravuje Komisia v súlade s článkami 49 až 54 vykonávacieho nariadenia (EÚ) 2015/2447 (9).
         
         
            Článok 3
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            Uplatňuje sa od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 150, 20.5.2014, s. 1.
         
            (2)  Ú. v. EÚ L 370, 17.12.2004, s. 70.
         
            (3)  Ú. v. ES L 171, 27.6.1973, s. 2.
         
            (4)  Ú. v. ES L 1, 3.1.1994, s. 3.
         
            (5)  Ú. v. ES L 22, 24.1.2002, s. 34.
         
            (6)  Ú. v. EÚ L 370, 17.12.2004, s. 72.
         
            (7)  Vykonávacie nariadenie Komisie (EÚ) 2019/2154 zo 16. decembra 2019, ktorým sa otvára colná kvóta na rok 2020 na dovoz určitého tovaru s pôvodom v Nórsku do Únie, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014 (Ú. v. EÚ L 327, 17.12.2019, s. 66).
         
            (8)  Vykonávacie nariadenie Komisie (EÚ) 2020/2122 zo 16. decembra 2020, ktorým sa na rok 2021 udeľuje neobmedzený bezcolný prístup do Únie určitému tovaru s pôvodom v Nórsku, ktorý je výsledkom spracovania poľnohospodárskych výrobkov zahrnutých v nariadení Európskeho parlamentu a Rady (EÚ) č. 510/2014 (Ú. v. EÚ L 426, 17.12.2020, s. 32).
         
            (9)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
      
      
         
            PRÍLOHA
            Tovar s pôvodom v Nórsku, ktorému sa udeľuje neobmedzený bezcolný prístup do Únie od 1. januára do 31. decembra 2022
            
                        Poradové číslo
                     
                     
                        Číselný znak KN
                     
                     
                        Kód TARIC
                     
                     
                        Opis tovaru
                     
                     
                         
                     
                     
                        Objem kvóty
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Vody, vrátane minerálnych vôd a sýtených vôd, obsahujúce pridaný cukor alebo ostatné sladidlá alebo ochucujúce látky
                                 
                              
                     
                         
                     
                     
                        23,029 mil. litrov
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Nealkoholické pivo obsahujúce cukor
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Nápoje na základe sóje s obsahom bielkovín 2,8 hmotnostného % alebo viac obsahujúce cukor (sacharózu alebo invertný cukor)
                                 
                              
                     
                        Neobsahujúce produkty položiek 0401  až 0404  alebo tuky získané z produktov položiek 0401  až 0404 
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Nápoje na základe sóje s obsahom bielkovín menej ako 2,8 hmotnostného %; nápoje na základe orechov 8. kapitoly Spoločného colného sadzobníka, obilnín 10. kapitoly Spoločného colného sadzobníka alebo semien 12. kapitoly Spoločného colného sadzobníka obsahujúce cukor (sacharózu alebo invertný cukor)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Ostatné nealkoholické nápoje obsahujúce cukor (sacharózu alebo invertný cukor)